CELEX: 62020CN0612
Language: da
Date: 2020-11-17 00:00:00
Title: Sag C-612/20: Anmodning om præjudiciel afgørelse indgivet af Tribunalul Cluj (Rumænien) den 17. november 2020 — Happy Education SRL mod Direcţia Generală Regională a Finanţelor Publice Cluj-Napoca og Administraţia Judeţeană a Finanţelor Publice Cluj

15.2.2021   
            
            
               DA
            
            
               Den Europæiske Unions Tidende
            
            
               C 53/23
            
         
      Anmodning om præjudiciel afgørelse indgivet af Tribunalul Cluj (Rumænien) den 17. november 2020 — Happy Education SRL mod Direcţia Generală Regională a Finanţelor Publice Cluj-Napoca og Administraţia Judeţeană a Finanţelor Publice Cluj
      (Sag C-612/20)
      (2021/C 53/30)
      Processprog: xx
      
         Den forelæggende ret
      
      Tribunalul Cluj
      
         Parter i hovedsagen
      
      
         Sagsøger: Happy Education SRL
      
         Sagsøgte: Direcţia Generală Regională a Finanţelor Publice Cluj-Napoca og Administraţia Judeţeană a Finanţelor Publice Cluj
      
         Præjudicielle spørgsmål
      
      
                  1)
               
               
                  Skal artikel 132, stk. 1, litra i), artikel 133 og artikel 134 i Rådets direktiv 2006/112/EF af 28. november 2006 om det fælles merværdiafgiftssystem (1) fortolkes således, at de undervisningstjenester, som er omfattet af det nationale program »Școala după școală« [»Skole efter skoletid«], er omfattet af begrebet »ydelser med nær tilknytning til skoleundervisning«, når de, således som det er tilfældet under de i hovedsagen omhandlede omstændigheder, præsteres med erhvervsmæssigt formål af et privat organ, som ikke har indgået et samarbejde med en uddannelsesinstitution?
               
            
                  2)
               
               
                  Såfremt det første spørgsmål besvares bekræftende, kan anerkendelsen af sagsøgeren som et »organ med tilsvarende formål« som omhandlet i artikel 132, stk. 1, litra a), i Rådets direktiv 2006/112 af 28. november 2006 om det fælles merværdiafgiftssystem, da følge af de nationale bestemmelser om tilladelse til de aktiviteter, som Oficiul Național al Registrului Comerțului (det nationale kontor for selskabsregistrering) har identificeret under koden CAEN 8559 — »Andre former for undervisning (i.a.n.)«, ligeledes henset til, at den undervisningsvirksomhed, som »Skole efter skoletid« omfatter, er af almen interesse og har til hensigt at forhindre skolefrafald og førtidigt skolefrafald, forbedre elevernes uddannelsesresultater, give kompenserende specialundervisning, øge læringen, fordre personlig udvikling og social inklusion?
               
            
         (1)  EUT 2006, L 347, s. l.